**Udskrift af Forbundsmappen (VeT 14.8)**

## **Mastersturnering (MT)**

 **Regler og bestemmelser for DM Mastersturnering (MT)**

Note: Atletikreglementet følges med følgende afvigelser:

 Der tilføjes: Stående start tillades, og deltageren må bruge startblok som støtte for den ene fod.

 For masterser gælder følgende: En deltager, der foretager en falsk start, skal advares (gult kort). Hvis en deltager er ansvarlig for 2 falske starter, skal vedkommende diskvalificeres (rødt kort).

Note: Indbydelse udsendes **inden 1. marts.**

14.8 Mastersturnering for mænd/kvinder (M/K) og kvinder (K) med øvelsesrække.

14.8.1 100 m, 400 m, 1.500 m, 5.000 m, højdespring, stangspring (kun M/K hold), længdespring, kuglestød, diskoskast, spydkast, hammerkast samt 1.000 m stafet (100 m, 200 m, 300 m, 400 m).

 Fælles regler:

14.8.2.( )

1. Fra hver forening kan deltage 0, 1 eller 2 deltagere i hver øvelse. Den deltager, der opnår højeste pointtal, tæller i turneringen.

2. Hver klub kan deltage med 1 eller flere hold.

3. Flere klubber kan danne et fælleshold og stille op i egen klubdragt, hvis holdet kan godkendes af MK.

Note: Deltager på fælleshold er kun ”låst” i mastersturneringen, men deltagerne kan deltage individuelt eller på eget klubhold i andre stævner.

Note For klubber der vil stille fælleshold, skal der ansøges hos Master Komiteen inden der tilmeldes et fælleshold. Det er ikke tilladt at tilmelde et hold og efterfølgende tage deltagere med fra andre klubber (ansøgning til MK).

4. Fælleshold kan deltage i finalen.

5. Klubberne stiller op i de rækker som turneringslederen har forhåndsvalgt.

5.1 Bornholm kan afholde deres egne indledende runder og kan kvalificere sig til finalen på lige fod med Øst hold.

6. Der kastes med "egne" redskaber, f.eks. M50-59 kaster med 1,5 kg diskos.

7. I alle individuelle løb på inddelt bane (100m og 400m) seedes der efter deltagernes bedste resultat opnået i den igangværende eller den foregående sæson.

8. Hvert hold kan deltage med 2 stafethold, hvoraf det, der opnår flest point, tæller i hold- kampen. Ved pointberegningen af stafettiderne findes de 4 løberes gennemsnitsalder, ½ der er lig med "holdets" alder.

9. I stafetløb M/K, benyttes M tabellen, hvis der er mænd på holdet.

 Hvis der er 4 kvinder på holdet beregnes efter K tabellen.

10. Deltagerne må starte i 3 øvelser + stafet.

11. Kvinder kan deltage i begge rækker.

 I matcher, hvor K-hold og M/K-hold deltager samtidig på samme stadion, kan K resultaterne indregnes i M/K-matchernes resultater. En kvindelig 100 m løbers tid, der f.eks. er opnået i et K-heat eller M/K-heat, kan således tælle i begge matcher.

12. Kvinder kan deltage i alle M/K-rækkens øvelser.

13. Mars stævneprogram benyttes til pointberegningen.

 Point udregnes efter WMA pointtabel maj 2010. Der indførtes 1 års interval i 2011.

14. I længdespring og kast, er der 4 forsøg i indledende runder, og 4 forsøg i finalen.

15. Følgende springintervaller skal overholdes:

 Højdespring: 5 cm og stangspring: 10 cm. Starthøjde aftales med deltagerne.

16. Hvert hold møder med 2 dommere / hjælpere (Kun i øst eller vest).

17. Den arrangerende klub skal modtage holdopstilling senest 4 dage før stævnet med års-bedste opgivet på alle aktive, der skal deltage i individuelle løb på inddelt bane (100m og 400m).

18. Arrangøren mailer samme dag, den foreløbige resultatliste til klubberne og MK's kontaktperson. Kommer der ingen rettelser fra klubberne inden for 24 timer, sender arrangøren den endelige resultatliste til MK's kontaktperson. (Se udsendte indbydelse om VT).

19. Kommer der rettelser og godkender arrangøren rettelse, fremsende den endelige resultatliste til klubberne og MK's kontaktperson, med oplysning om ændringer i forhold til foreløbige resultatliste.

20. MK's kontaktperson sender den endelig resultatliste til DAF's kontor.

 Finalen Mastersturnering

14.8.3 De 6 bedste øst hold *(inkl. Bornholm)* og de 6 bedste vest hold i hver række er født deltager i finalerne. DM og øst- og vest finale afvikles samtidigt, på samme stadion. (afbud, 14.8.7-4).

14.8.4 Meddelelse om finalen udsendes, når øst- og vest indledende runder er afviklet, og senest 1. juli.

14.8.5 I finalen uddeles mesterskabsmedaljer til de 3 bedste hold i hver række.

Der bliver uddelt højst 15 medaljer pr. hold. Ønskes flere medaljer, skal de bestilles hos arrangøren.

Medaljer bestilles ifølge arrangørkontrakten og betales til DAF.

14.8.5.1 Holdopstilling til finalen fremsendes til arrangøren senest fredagen ugen før finalen, indeholdende årsbedste resultat (fra Statletik). Arrangøren skal kvittere for modtagelsen af holdopstillingen.

14.8.6 Finalerunden arrangeres på skift i øst og vest. Hvis der ikke kan findes arrangør, kan det fraviges.

 (Vest ulige år).

 Økonomi Mastersturnering

14.8.7.( ) 1. Hvert tilmeldt hold betaler for 1. og 2. runde, *(19.16.1)* Opkræves af DAF.

 2. Finaleholdene betaler til finalerne (DM-, samt øst / vest- finale) I alt, se: (19.16.1)

 3. Udeblivelse fra finalen uden afbud: Bøde på, *(19.16.2),* som tilfalder arrangøren.

 4. Afbud til finalen skal sendes *(E-mail)* til MK's kontaktperson, senest 25. juli, for at undgå startpenge, til finalerne.

 5. Turneringsleder kan indsætte reservehold til finalen *(ved afbud).*

 6. Startpenge i finaler tilfalder og opkræves af den arrangerende klub.

 7. Den arrangerende klub betaler medaljer og EL-tid i finalen. Medaljer leveres af DAF.

 8. I indledende runder er arrangerende klubber fødte deltagere.

 9. I finalen er arrangerende klubber fødte deltagere *(også hvis klubben ikke er blandt 1 til 6).*

 10. Klubber, der afholder indledende runder, modtager tilskud til afholdelse fra DAF'S MK, og der benyttes El-tid *(19.16.3)*